ddrg/super_eurlex huggingface dataset:
Úradný vestník L 280 , 30/10/1999 S. 0066 - 0066



Nariadenie Komisie (ES) č. 2317/1999 z 29. októbra 1999, ktorým sa mení údaj v špecifikácii názvu "Idiazábal" uvedeného v prílohe k nariadeniu (ES) č. 1107/96 o zápise zemepisných označení a označení pôvodu podľa postupu ustanoveného v článku 17 nariadenia Rady (EHS) č. 2081/92 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], naposledy zmenené a doplnené nariadením Komisie (ES) č. 1068/97 [2], a najmä na jeho článok 9, keďže: (1) v súlade s článkom 9 nariadenia (EHS) č. 2081/92 požiadala španielska vláda o zmenu údaju v špecifikácii názvu "Idiazábal" zapísaného ako chránené označenie pôvodu nariadením Komisie (ES) č. 1107/96 [3], naposledy zmeneným a doplneným nariadením (ES) č. 1070/1999 [4]. Zmena stanovuje hodnotu pH syra tohto názvu na 4,9 až 5,5, namiesto súčasných 5,1 až 5,8; (2) žiadosť sa posúdila a zmena sa považovala za menej významnú. Tento záver je založený na výsledkoch početných testov pH uskutočnených na tomto syre. Testy ukázali, že pH hodnoty stanovené v čase, kedy bol názov zapísaný, celkom nezodpovedajú skutočnosti. Hodnoty musia byť preto upravené tak, aby zodpovedali skutočnosti. Ukázalo sa, že táto úprava nemá vplyv na súvislosť medzi príslušným výrobkom a vymedzenou oblasťou alebo, najmä podmienkami zretia. Okrem toho, úprava neovplyvňuje práva iných výrobcov; (3) v súlade s postupom uvedeným v článku 9 nariadenia (EHS) č. 2081/92 Komisia 9. septembra 1999 rozhodla, že vzhľadom na to, že ide len o menej významnú zmenu, postup ustanovený v článku 6 uvedeného nariadenia sa nemusí použiť; (4) Komisia je tiež toho názoru, že zmena je v súlade s nariadením (EHS) č. 2081/92. Zmena pH hodnôt syra s názvom "Idiazábal" sa preto musí zapísať a uverejniť, PRIJALA TOTO NARIADENIE: Článok 1 Zmena hodnôt pH syra, na ktorý sa vzťahuje chránené označenie pôvodu "Idiazábal", zo súčasných 5,1 až 5,8 na 4,9 až 5,5 sa týmto zapisuje a uverejňuje v súlade s článkom 6 ods. 4 nariadenia (EHS) č. 2081/92. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. októbra 1999 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 156, 13.6.1997, s. 10. [3] Ú. v. ES L 148, 21.6.1996, s. 1. [4] Ú. v. ES L 130, 26.5.1999, s. 18. --------------------------------------------------
Úradný vestník L 178 , 13/07/1999 S. 0006 - 0006



Nariadenie Komisie (ES) č. 1526/1999 z 13. júla 1999, ktorým sa stanovuje percento množstiev, na ktoré sa vzťahujú žiadosti o vývozné licencie na bravčové mäso, ktoré je prijateľné KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Komisie (ES) č. 1370/95 zo 16. júna 1995, ktorým sa ustanovujú podrobné pravidlá uplatňovania systému vývozných licencií v sektore bravčového mäsa [1], naposledy zmenené a doplnené nariadením (ES) č. 1719/98 [2], najmä na jeho článok 3 (4), (1) keďže nariadením (ES) č. 1370/95 sa ustanovujú osobitné opatrenia pre prípad, že sa žiadosti o vývozné licencie týkajú množstiev a/alebo nákladov, ktoré prekračujú normálne obchodné zvyklosti, alebo kde existuje riziko ich prekročenia, pri zohľadnení limitu uvedeného v článku 8 (11) nariadenia Rady (EHS) č. 2777/75 [3], naposledy zmeneného a doplneného nariadením Komisie (ES) č. 2916/95 [4], a/alebo zodpovedajúcich nákladov v priebehu príslušného obdobia; (2) keďže trh s určitými výrobkami z bravčového mäsa je neistý; keďže nastávajúca úprava náhrad za tieto výrobky viedla k predkladaniu žiadostí o vývozné licencie na špekulatívne účely; keďže existuje riziko, že vydanie licencií na množstvá, na ktoré boli podané žiadosti od 5. do 9. júla 1999 a od 12. do 13. júla 1999, môže viesť k prekročeniu množstiev príslušných výrobkov, ktoré sa za normálnych okolností predajú prostredníctvom obchodu; keďže predmetné žiadosti sa vzťahujú na tieto výrobky, PRIJALA TOTO NARIADENIE: Článok 1 Pokiaľ ide o žiadosti o vývozné licencie na bravčové mäso predložené do 13. júla 1999 podľa nariadenia (ES) č. 1370/95 vzhľadom na kategórie 1, 2 a 3 prílohy I k tomu nariadeniu, ktoré mali byť vydané s platnosťou od 14. júla 1999 a od 21. júla 1999, nevykonajú sa žiadne ďalšie činnosti. Článok 2 Toto nariadenie nadobúda účinnosť 14. júla 1999. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 13. júla 1999 Za Komisiu Franz Fischler člen Komisie [1] Ú. v. ES L 133, 17.6.1995, s. 26. [2] Ú. v. ES L 125, 1.8.1998, s. 58. [3] Ú. v. ES L 282, 1.11.1975, s. 77. [4] Ú. v. ES L 305, 19.12.1995, s. 49. --------------------------------------------------
Úradný vestník L 167 , 02/07/1999 S. 0019 - 0019



Nariadenie Komisie (ES) č. 1453/1999 z 1. júla 1999, ktorým sa mení a dopĺňa nariadenie (EHS) č. 2692/89 stanovujúce podrobné pravidlá pre vývoz ryže na Réunion, pokiaľ ide o platnosť subvenčného dokladu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 3072/95 z 22. decembra 1995 o spoločnej organizácii trhu s ryžou [1], naposledy zmenené a doplnené nariadením (ES) č. 2072/98 [2], a najmä na jeho článok 10 ods. 3, (1) keďže článok 13 ods. 8 nariadenia Komisie (EHS) č. 2692/89 [3] stanovuje, že subvenčný doklad je platný od dátumu vydania, ako definuje článok 21 ods. 1 nariadenia Komisie (EHS) č. 3719/88 [4], naposledy zmeneného a doplneného nariadením (ES) č. 1127/1999 [5], do konca druhého mesiaca po tomto dátume; (2) keďže príloha II nariadenia (ES) č. 1162/95 [6], naposledy zmeneného a doplneného nariadením Komisie (ES) č. 444/98 [7] stanovuje, že vývozné licencie sú platné od dátumu vydania, ako definuje článok 21 ods. 1 nariadenia (EHS) č. 3719/88, do konca štvrtého mesiaca nasledujúceho po tomto dátume; keďže platnosť týchto dvoch dokladov by sa mala zladiť predlžením platnosti subvenčných dokladov pre vývozy na Réunion na štyri mesiace; (3) keďže opatrenia ustanovené v tomto naradení sú v súlade so stanoviskom Riadiaceho výboru pre obilniny; PRIJALA TOTO NARIADENIE: Článok 1 Článok 13 ods. 8 nariadenia (EHS) č. 2692/89 sa nahrádza takto: "8. Subvenčný doklad je platný od dátumu vydania, ako definuje článok 21 ods. 1 nariadenia (EHS) č. 3719/88, do konca nasledujúceho štvrtého mesiaca." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 1. júla 1999 Za Komisiu Franz Fischler člen Komisie [1] Ú. v. ES L 329, 30.12.1995, s. 18. [2] Ú. v. ES L 265, 30.9.1998, s. 4. [3] Ú. v. ES L 261, 7.9.1989, s. 8. [4] Ú. v. ES L 331, 2.12.1988, s. 1. [5] Ú. v. ES L 135, 29.5.1999, s. 48. [6] Ú. v. ES L 117, 24.5.1995, s. 2. [7] Ú. v. ES L 56, 26.2.1998, s. 12. --------------------------------------------------
Úradný vestník L 059 , 06/03/1999 S. 0017 - 0017



Nariadenie Komisie (ES) č. 494/1999 z 5. marca 1999, ktorým sa mení a dopĺňa nariadenie (ES) č. 2571/97 o predaji masla za znížené ceny a o poskytovaní podpôr na smotanu, maslo a koncentrované maslo na použitie pri výrobe pekárenských výrobkov, zmrzliny a iných potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkam [1], naposledy zmenené a doplnené nariadením (ES) č. 1587/96 [2], najmä jeho články 6, 12 (3) a 28, keďže článok 11 nariadenia Komisie (ES) č. 2571/97 [3], naposledy zmeneného a doplneného nariadením (ES) č. 124/1999 [4] stanovuje termín pre spracovanie výrobkov uvedených v článku 1 tohto nariadenia a pre ich zapracovanie do hotových výrobkov; keďže súčasná dĺžka tohto termínu pravdepodobne podporuje operácie špekulatívneho charakteru; keďže by termín preto mal byť skrátený; keďže Riadiaci výbor pre mlieko a mliečne výrobky nedodal stanovisko v termíne stanovenom jeho predsedom, PRIJALA TOTO NARIADENIE: Článok 1 V článku 11 nariadenia (ES) č. 2571/97 sa slová "päť mesiacov" nahrádzajú slovami "štyri mesiace". Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 5. marca 1999 Za Komisiu Franz Fischler člen Komisie [1] Ú. v. ES L 148, 28.6.1968, s. 13. [2] Ú. v. ES L 206, 16.8.1996, s. 21. [3] Ú. v. ES L 350, 20.12.1997, s. 3. [4] Ú. v. ES L 13, 21.1.1999, s. 19. --------------------------------------------------
Úradný vestník L 080 , 25/03/1999 S. 0008 - 0008



Nariadenie Komisie (ES) č. 630/1999 z 24. marca 1999, ktorým sa mení a dopĺňa nariadenie (ES) č. 919/94 stanovujúce podrobné pravidlá uplatňovania nariadenia Rady (EHS) č. 404/93 týkajúceho sa organizácií pestovateľov banánov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 404/93 z 13. februára 1993 o spoločnej organizácii trhu s banánmi [1], naposledy zmeneného a doplneného nariadením (ES) č. 1637/98 [2], najmä na jeho článok 9, keďže nariadenie Komisie (ES) č. 919/94 [3], ktoré stanovuje podrobné pravidlá pre určenie a funkciu organizácií pestovateľov banánov; keďže pre zaistenie stability týchto organizácií a splnenie ich hospodárskych cieľov bola v článku 5 uvedeného nariadenia stanovená minimálna doba členstva v organizácii a výpovedná lehota pre vystúpenie člena; keďže skúsenosti ukazujú, že tieto ustanovenia sú príliš prísne; keďže k uľahčeniu pristúpenia jednotlivých pestovateľov a pre zlepšenie funkčného typu organizácií pestovateľov je potrebné minimálnu dobu členstva a výpovednú lehotu skrátiť, ako aj prijať v tejto oblasti ustanovenia platné pre oblasť čerstvého ovocia a zeleniny; keďže sa členským štátom odporúča súčasne poskytnúť možnosť, aby stanovili minimálnu dobu členstva; keďže článok 5 uvedeného nariadenia je preto potrebné zmeniť a doplniť zodpovedajúcim spôsobom; keďže opatrenia tohto nariadenia sú v súlade so stanoviskom Riadiaceho výboru pre banány, PRIJALA TOTO NARIADENIE: Článok 1 Článok 5 písm. c) nariadenia (ES) č. 919/94 sa nahrádza nasledovne: "c) každý člen sa zaväzuje byť členom organizácie pestovateľov minimálne jeden rok a svoje vystúpenie oznámi písomne najneskôr 31. mája s účinnosťou od 1. januára nasledujúceho roku. Členské štáty môžu stanoviť dlhšiu minimálnu dobu členstva. V tomto prípade takéto opatrenie oznámia Komisii. V pravidlách organizácií pestovateľov môže byť stanovená dlhšia výpovedná lehota." Článok 2 Toto nariadenie nadobúda účinnosť 3. deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 24. marca 1999 Za Komisiu Franz Fischler člen Komisie [1] Ú. v. ES L 47, 25.2.1993, s. 1. [2] Ú. v. ES L 210, 28.7.1998, s. 28. [3] Ú. v. ES L 106, 27.4.1994, s. 6. --------------------------------------------------
Úradný vestník L 108 , 27/04/1999 S. 0008 - 0008



Nariadenie Rady (ES) č. 858/1999 z 22. apríla 1999, ktorým sa mení a dopĺňa nariadenie (ES) č. 2202/96 zavádzajúce schému pomoci spoločenstva producentom určitých druhov citrusového ovocia RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže článok 5 nariadenia (ES) č. 2202/96 [4] zavádza spracovateľské prahy; keďže s použitím priemeru množstiev spracovaných podľa schémy pomoci počas posledných troch hospodárskych rokov, vrátane práve prebiehajúceho roku, sa vyhodnotí prekročenie týchto prahov; keďže, ak sa zistí prekročenie týchto hodnôt, pomoc stanovená na daný hospodársky rok sa zníži; keďže z výpočtového systému vyplýva, že výška pomoci na daný hospodársky rok nie je známa, až kým sa daný hospodársky rok neskončí; keďže táto situácia spôsobuje problémy pri vedení výrobných organizácií; keďže sa preto účinky prekročenia posunú do nasledujúceho hospodárskeho roku; keďže treba zohľadniť skutočnosť, že určité výrobky sa spracúvajú počas celého hospodárskeho roka týchto výrobkov; keďže sa v tomto prípade dodržiavanie spracovateľských prahov vyhodnotí počas obdobia, ktoré sa rovná trom hospodárskym rokom; keďže sa táto úprava a doplnenie nariadenia (ES) č. 2202/96 uplatní od hospodárskeho roka 1999/2000, PRIJALA TOTO NARIADENIE: Článok 1 Nariadenie (ES) č. 2202/96 sa týmto mení a dopĺňa takto: 1. Článok 5 odseky 2 a 3 sa nahrádzajú týmto textom: "2. Pomoc stanovená v súlade s článkom 3 odsekom 2 na daný hospodársky rok na predmetné výrobky sa zníži o 1 % za každú tranžu prekročenia uvedeného v odseku 1 tohto článku, ak priemer spracovaného množstva podľa schémy pomoci počas posledných troch rokov predchádzajúcich danému hospodárskemu roku, alebo počas rovnocenného obdobia, prekročí udanú hranicu. Tranže prekročenia sa rovnajú 1 % každej hranice uvedenej v odseku 1." 2. Článok 6 sa nahrádza takto: "Článok 6 Podrobné pravidlá uplatnenia tohto nariadenia, najmä pre výplatu pomoci, kontrolné opatrenia a pokuty, hospodárske roky, minimálne charakteristiky surovín dodaných na spracovanie, rovnocenné obdobie uvedené v článku 5 odseku 2 a finančné následky prekročenia prahov sa prijmú v súlade s postupom ustanoveným v článku 46 nariadenie (ES) č. 2200/96." Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Bude sa uplatňovať od hospodárskeho roku 1999/2000. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 22. apríla 1999 Za Radu predseda W. Müller [1] Ú. v. ES C 381, 8.12.1998, s. 9. [2] Stanovisko doručené dňa 24. februára 1999 (zatiaľ neuverejnené v úradnom vestníku). [3] Stanovisko doručené dňa 24. februára 1999 (zatiaľ neuverejnené v úradnom vestníku). [4] Ú. v. ES L 297, 21.11.1996, s. 49. --------------------------------------------------
Úradný vestník L 036 , 10/02/1999 S. 0014 - 0015



Nariadenie Rady (ES) č. 294/1999 z 9. februára 1999, ktorým sa mení a dopĺňa nariadenie (ES) č. 2334/98 o osobitných opatreniach, ktoré tvoria výnimku z nariadení (EHS) č. 3665/87, (EHS) č. 3719/88 a (ES) č. 1372/95, pokiaľ ide o hydinové mäso KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2777/75 z 29. októbra 1975 o spoločnej organizácii trhu s hydinovým mäsom [1], naposledy zmenené a doplnené nariadením Komisie (ES) č. 2916/95 [2], najmä na jeho článok 3 ods. 2, článok 8 ods. 12 a článok 15, keďže nariadenie Komisie (ES) č. 2334/98 [3] zavádza osobitné opatrenia v oblasti regulácie určitých vývozných transakcií ako následok vzniknutých problémov, ktoré sa od druhej polovice augusta 1998 objavujú na trhu v Rusku; keďže problémy na trhu v Rusku pokračujú a keďže táto situácia vážne ovplyvňuje možnosti účastníkov trhu vyvážať do tohto miesta určenia; keďže nežiadúce dôsledky tohto stavu sa musia primerane obmedziť, a to prijatím osobitných opatrení, ktoré umožňujú zrušiť už zavedené vývozné povolenia a určité colné postupy a predĺžiť určité časové obmedzenia; keďže opatrenia uvedené v tomto nariadení sú v súlade so stanoviskom Riadiaceho výboru pre vajcia a hydinové mäso, PRIJALA TOTO NARIADENIE: Článok l Nariadenie (ES) č. 2334/98 sa mení a dopĺňa nasledovne: 1. Článok 2 sa nahrádza nasledujúcim textom: "Článok 2 1. Na žiadosť držiteľa, ktorá bola predložená pred 1. marcom 1999, sa vývozné licencie vydané na základe nariadenia Komisie (ES) č. 1372/95 [4] a uplatňované pred 29. augustom 1998, s výnimkou licencií, ktorých platnosť skončila pred 1. augustom 1998, týmto rušia a zložená zábezpeka sa uvolní. 2. Na žiadosť účastníka trhu, tento nahradí akúkoľvek náhradu vyplatenú vopred na výrobky, na ktoré boli colné vývozné formality zrealizované najneskôr do 29. augusta 1998, ale ktoré ešte neopustili colné územie spoločenstva alebo ktoré boli zaradené pod nejaké opatrenie uvedené v článkoch 4 a 5 nariadenia (EHS) č. 565/80 a rôzne zábezpeky týkajúce sa takýchto operácií, sa uvolnia." 2. V článku 4 doba "150 dní" sa nahrádza dobou "210 dní". 3. Článok 5 sa nahrádza nasledujúcim textom: "Článok 5 Každý štvrtok oznámia členské štáty množstvá výrobkov, ktoré v predchádzajúcom týždni spadali pod opatrenia uvedené v článku 2 ods. 1 a ods. 2 s uvedením dátumu vydania povolení a príslušnej kategórie." Článok 2 Toto nariadenie nadobúda účinnosť tretím dňom od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 9. februára 1999 Za Komisiu Franz Fischler člen Komisie [1] Ú. v. ES L 282, 1.11.1975, s. 77. [2] Ú. v. ES L 305, 19.12.1995, s. 49. [3] Ú. v. ES L 291, 30.10.1998, s. 15. [4] Ú. v. ES L 133, 17.6.1995, s. 26. --------------------------------------------------
Úradný vestník L 086 , 30/03/1999 S. 0006 - 0006



Nariadenie Komisie (ES) č. 684/1999 z 29. marca 1999, ktorým sa mení a dopĺňa nariadenie (ES) č. 1484/95 stanovujúce podrobné pravidlá vykonávania systému dodatočných dovozných ciel a stanovujúce reprezentatívne ceny v sektore hydinového mäsa a v sektore vajec a pre vaječný albumín a ktorým sa zrušuje nariadenie č. 163/67/EHS KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2771/75 z 29. októbra 1975 o spoločnej organizácii trhu s vajcami [1], naposledy zmenené a doplnené nariadením Komisie (ES) č. 1516/96 [2], a najmä na jeho článok 5 ods. 4 a článok 15, so zreteľom na nariadenie Rady (EHS) č. 2777/75 z 29. októbra 1975 o spoločnej organizácii trhu s hydinovým mäsom [3], naposledy zmenené a doplnené nariadením Komisie (ES) č. 2916/95 [4], a najmä na jeho článok 5 ods. 4 a článok 15, so zreteľom na nariadenie Rady (EHS) č. 2783/75 z 29. októbra 1975 o spoločnom systéme obchodovania s ovalbumínom a laktalbumínom [5], naposledy zmenené a doplnené nariadením (ES) č. 2916/95, a najmä na jeho článok 3 ods. 4 a článok 10, keďže nariadenie Komisie (ES) č. 1484/95 [6] bolo nedávno zmenené a doplnené nariadením (ES) č. 493/1999 [7] v súlade s rozhodnutím prijatým v rámci Svetovej obchodnej organizácie, aby sa ustanovila povinnosť zaviesť dodatočné clo na základe dovoznej ceny cif; keďže aj článok 4 ods. 2 a článok 6 uvedeného nariadenia sa musia zmeniť a doplniť v súlade s uvedeným rozhodnutím; keďže je potrebné, aby sa tieto zmeny a doplnenia čo najskôr uplatňovali; keďže opatrenia ustanovené v tomto nariadení sú v súlade so stanoviskom Riadiaceho výboru pre vajcia a hydinové mäso, PRIJALA TOTO NARIADENIE: Článok 1 Nariadenie (ES) č. 1484/95 sa týmto mení a dopĺňa takto: 1. článok 4 ods. 2 sa vypúšťa; 2. v článku 6 sa slová "ustanovené v prílohe I" nahrádzajú slovami "uvedené v článku 1". Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 25. marca 1999. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 29. marca 1999 Za Komisiu Franz Fischler člen Komisie [1] Ú. v. ES L 282, 1.11.1975, s. 49. [2] Ú. v. ES L 189, 30.7.1996, s. 99. [3] Ú. v. ES L 282, 1.11.1975, s. 77. [4] Ú. v. ES L 305, 19.12.1995, s. 49. [5] Ú. v. ES L 282, 1.11.1975, s. 104. [6] Ú. v. ES L 145, 29.6.1995, s. 47. [7] Ú. v. ES L 59, 6.3.1999, s. 15. --------------------------------------------------
Úradný vestník L 129 , 22/05/1999 S. 0024 - 0024



Nariadenie Komisie (ES) č. 1062/1999 z 21. mája 1999, ktorým sa mení a dopĺňa nariadenie (EHS) č. 1858/93 stanovujúce podrobné pravidlá uplatňovania nariadenia Rady (EHS) č. 404/93 vzhľadom na schému podpory na kompenzovanie straty z príjmu z predaja v sektore banánov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 404/93 z 13. februára 1993 o spoločnej organizácii trhu s banánmi [1], naposledy zmenené a doplnené nariadením (ES) č. 1637/98 [2], a najmä na jeho články 12 (4) a (6) a 14, (1) keďže nariadenie Komisie (EHS) č. 1858/93 [3], naposledy zmenené a doplnené nariadením (ES) č. 796/95 [4], ustanovuje podrobné pravidlá na uplatňovanie systému podpory na kompenzovanie straty príjmu z predaja banánov; (2) keďže v súlade so záväzkom Komisie, keď Rada prijala rozhodnutia týkajúce sa rôznych poľnohospodárskych produktov na hospodársky rok 1998/99 a prijala nové dovozné opatrenia pre banány, by sa paušálny referenčný príjem mal zvýšiť, aby sa stanovila náhrada za rok 1998 a ďalej od roku 1999; keďže tieto nové čiastky by sa mali vložiť do nariadenia (EHS) č. 1858/93; (3) keďže opatrenia ustanovené v tomto nariadení sú v súlade so stanoviskom Riadiaceho výboru pre banány, PRIJALA TOTO NARIADENIE: Článok 1 Článok 2 (2) nariadenia (EHS) č. 1858/93 sa nahrádza takto: "2. Paušálny referenčný príjem je 62,25 eur/100 kg čistej hmotnosti zelených banánov z baliarne pre rok 1998 a 64,03 eur/100 kg čistej hmotnosti pre rok 1999." Článok 2 Toto nariadenie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 21. mája 1999 Za Komisiu Franz Fischler člen Komisie [1] Ú. v. ES L 47, 25.2.1993, s. 1. [2] Ú. v. ES L 210, 28.7.1998, s. 28. [3] Ú. v. ES L 170, 13.7.1993, s. 5. [4] Ú. v. ES L 80, 8.4.1995, s. 17. --------------------------------------------------